વોશિંગ્ટન/નવી દિલ્હી: અમેરિકાના મેસાચુસેટ્સના અનેક સ્થળો અને બોસ્ટન શહેરમાં ગુરુવારે રાતે ગેસની પાઇપ લાઇનમાં એક પછી એક લગભગ 70 સ્થળો પર વિસ્ફોટ અને ગેસ લિકેજની ઘટનાઓ સામે આવી છે. પોલીસના જણાવ્યાં મુજબ અનેક સ્થળો પર ગેસ ગળતરના પણ અહેવાલો છે. શહેરમાં હડકંપ મચી ગયો છે. આ વિસ્ફોટો બોસ્ટનના ઉત્તર વિસ્તારમાં થયા છે. અત્યાર સુધી 6 લોકોના ઘાયલ થવાના અહેવાલ છે. અન્ય રિપોર્ટ્સ મુજબ મેસાચુસેટ્સમાં અનેક ગેસ વિસ્ફોટોના પગલે 39 ઈમારતો અને ઘરોને જબરદસ્ત નુકસાન પહોંચ્યું છે.